**Ministru kabineta rīkojuma projekta** **„****Par finansējuma piešķiršanu Vides aizsardzības un reģionālās attīstības ministrijai nekustamā īpašuma Kronvalda bulvārī 6, Rīgā, nomas maksas, aprīkojuma un mēbeļu iegādes, pārcelšanās un citu saistīto izdevumu segšanai” sākotnējās ietekmes novērtējuma ziņojums (anotācija)**

|  |  |
| --- | --- |
|  | **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2012.gada 16.augusta ārkārtas sēdes protokollēmuma (prot. Nr.46 11.§) „Par valsts budžeta prioritārajiem pasākumiem 2013. – 2015.gadam” (turpmāk – Ministru kabineta protokollēmums Nr.46) 28.punkts.Ministru kabineta 2013.gada 28.maija sēdes protokollēmuma (prot. Nr.32 67.§) „Rīkojuma projekts „Par finansējuma piešķiršanu Vides aizsardzības un reģionālās attīstības ministrijas centrālā aparāta ēkas Kronvalda bulvārī 6, Rīgā telpu nomas maksas, aprīkojuma iegādes, pārcelšanās un uzturēšanas izdevumu segšanai” 2.punkts.Ministru kabineta 2013. gada 29. oktobra sēdes protokollēmuma (prot. Nr.56 46.§) „Par priekšlikumiem likumprojekta „Par valsts budžetu 2014.gadam” un likumprojekta „Par vidēja termiņa budžeta ietvaru 2014., 2015. un 2016.gadam” izskatīšanai Saeimā otrajā lasījumā”:* 1.punkts – ar ko atbalstīts priekšlikums likumprojekta „Par valsts budžetu 2014.gadam” un likumprojekta „Par vidēja termiņa budžeta ietvaru 2014., 2015. un 2016.gadam” izskatīšanai Saeimā otrajā lasījumā likumprojektā „Par valsts budžetu 2014.gadam” paredzēt jaunu pantu šādā redakcijā (11.punkta teksta daļa):

*„55.pants. Atļaut valsts akciju sabiedrībai „Valsts nekustamie īpašumi” veikt nekustamā īpašuma (kadastra numurs 0100 010 0099) Kronvalda bulvārī 6, Rīgā, rekonstrukcijas projektēšanas un būvniecības darbus, lai nodrošinātu Vides aizsardzības un reģionālās attīstības ministrijas centrālā aparāta izvietošanu vienotā administratīvā ēkā.”** 43.punkts – kurā dots uzdevums Vides aizsardzības un reģionālās attīstības ministrijai (turpmāk – VARAM) sadarbībā ar Finanšu ministriju divu nedēļu laikā normatīvajos aktos noteiktajā kārtībā iesniegt Ministru kabinetā rīkojuma projektu, paredzot VARAM ilgtermiņa saistības 2017.gadā un turpmākajos gados nekustamā īpašuma (nekustamā īpašumu kadastra Nr.0100 010 0099) Kronvalda bulvārī 6, Rīgā nomas maksas segšanai valsts akciju sabiedrībai „Valsts nekustamie īpašumi” (turpmāk – VNĪ), kā arī aprīkojuma un mēbeļu iegādes, pārcelšanās un citu saistīto izdevumu apmēra iekļaušanu valsts pamatbudžeta bāzes izdevumos 2017.gadam, vienlaikus norādot būvniecības (rekonstrukcijas) darbu plānotos pabeigšanas un nomas līgumsaistību sākuma termiņus.

Ministru kabineta rīkojuma projekts sagatavots, lai nodrošinātu VARAM struktūrvienību optimālu izvietošanu darbam piemērotās telpās vienā administratīvā ēkā un ar to saistīto izdevumu paredzēšanu valsts budžetā. Saskaņā ar Ministru kabineta protokollēmums Nr.46 26., 27. un 28.punktā noteikto VARAM struktūrvienības ir plānots izvietot nekustamajā īpašumā (nekustamā īpašumu kadastra Nr. 0100 010 0099) Kronvalda bulvārī 6, Rīgā. |
| 2. | Pašreizējā situācija un problēmas | Šobrīd VARAM struktūrvienības ir izvietotas četros dažādos nekustamajos īpašumos, t.i.:1. nekustamajā īpašumā (nekustamā īpašuma kadastra Nr.0100 001 0127) Peldu ielā 25, Rīgā;
2. nekustamajā īpašumā (nekustamā īpašuma kadastra Nr.0100 008 0027) Pils ielā 17, Rīgā;
3. nekustamajā īpašumā (nekustamā īpašuma kadastra Nr.0100 003 0023) Peldu ielā 26/28, Rīgā *(telpas tiek nomātas)*;
4. nekustamajā īpašumā (nekustamā īpašuma kadastra Nr.0100 005 0075) Vaļņu ielā 30, Rīgā *(telpas tiek nomātas)*.

Minētais apstāklis būtiski apgrūtina ikdienas darba procesu un palielina administratīvos izdevumus, tostarp VARAM funkciju izpildei nepieciešamo īpašumu uzturēšanas, kā arī ar transportu saistītos izdevumus.Tāpēc Ministru kabineta 2012.gada 16.augusta ārkārtas sēdē (Ministru kabineta protokollēmuma Nr.46 26., 27. un 28.punkts) tika izskatīts un atbalstīts jautājums par VARAM struktūrvienību izvietošanu nekustamajā īpašumā (nekustamā īpašumu kadastra Nr. 0100 010 0099) Kronvalda bulvārī 6, Rīgā.Pamatojoties uz Ministru kabineta protokollēmuma Nr.46 26.punktā doto uzdevumu likumā „Grozījumi likumā „Par valsts budžetu 2012.gadam”” tika piešķirts papildu finansējums Finanšu ministrijai 300 000 latu (426 862 euro) apmērā būvniecības pirmsprojekta izpētes un tehniskā projekta izstrādes izdevumu segšanai VNĪ. Vienlaicīgi ar Ministru kabineta protokollēmuma Nr.46 27.punktu tika noteikts uzdevumu Finanšu ministrijai (VNĪ) būvniecības pirmsprojekta izpētes un tehniskā projekta izstrādes darbus pabeigt līdz 2013.gada 15.decembrim.Nodrošinot dotā uzdevuma izpildi, VNĪ 2013.gada 31.janvārī pabeidza būvniecības projekta pirmsprojekta izpētes darbus, ir saņemts plānošanas un arhitektūras uzdevums un Valsts kultūras pieminekļu aizsardzības īpašie nosacījumi. Finansējums apgūts 3 610,40 latu (5 137,14 euro) apmērā. Anotācijas pielikuma 6.tabulā norādītie rekonstrukcijai nepieciešamie provizoriskie kapitālieguldījumi aprēķināti, balstoties uz 2012.gada 11.decembrī SIA „Zenico projekts” izstrādāto ēkas Kronvalda bulvāris 6, Rīgā, pārbūves projekta koncepciju.Ministru kabineta protokollēmuma Nr.46 27.punktā dotais uzdevums attiecībā uz VARAM administratīvās ēkas Kronvalda bulvārī 6, Rīgā, būvniecības tehniskā projekta izstrādi līdz 2013.gada 15.decembrim, pamatoti netiks izpildīts tālāk norādīto apsvērumu dēļ. Pie apstākļiem, kad nav zināms risinājums par visa attīstības projekta finansējuma nodrošinājumu, lai nelietderīgi neizlietotu valsts budžeta līdzekļus, VARAM nesniedza VNĪ projektēšanas programmu (tehnisko uzdevumu), kas nepieciešama VARAM administratīvās ēkas Kronvalda bulvārī 6, Rīgā, tehniskā projekta izstrādei, un attiecīgi VNĪ neveica projektēšanas darbus.Ministru kabineta protokollēmuma Nr.46 28.punkts paredzēja VARAM sadarbībā ar Finanšu ministriju (VNĪ) normatīvajos aktos noteiktajā kārtībā līdz 2013.gada 1.februārim iesniegt Ministru kabinetā rīkojuma projektu ar priekšlikumiem par nekustamā īpašuma Kronvalda bulvārī 6, Rīgā, provizoriskā finansējuma būvniecības kapitālieguldījumiem iekļaušanu likumprojekta „Par valsts budžetu 2014.gadam” ilgtermiņa saistībās, kā arī nomas maksas izdevumu apmēru, kas sedzami VNĪ, pārcelšanās un aprīkojumu iegādes izdevumu apmēru, norādot būvniecības plānotos pabeigšanas un nomas līgumsaistību sākuma termiņus. Jautājums skatāms Ministru kabinetā Vidēja termiņa budžeta ietvara likuma 2014. – 2016.gadam projekta un likumprojekta „Par valsts budžetu 2014.gadam” sagatavošanas procesā kopā ar visu ministriju papildu finanšu resursu pieprasījumiem.Ministru kabineta 2013.gada 28.maija sēdē (Ministru kabineta sēdes protokollēmums (prot. Nr.32 67.§) „Rīkojuma projekts „Par finansējuma piešķiršanu Vides aizsardzības un reģionālās attīstības ministrijas centrālā aparāta ēkas Kronvalda bulvārī 6, Rīgā telpu nomas maksas, aprīkojuma iegādes, pārcelšanās un uzturēšanas izdevumu segšanai”) VARAM iesniegtais rīkojuma projekts netika pieņemts un tika noteikts jautājumu par finansējuma piešķiršanu VARAM centrālā aparāta ēkas Kronvalda bulvārī 6, Rīgā telpu nomas maksas, aprīkojuma iegādes, pārcelšanās un uzturēšanas izdevumu segšanai skatīt Ministru kabinetā kopā ar visu ministriju un centrālo valsts iestāžu jauno politikas iniciatīvu pieteikumiem likumprojekta „Par vidēja termiņa budžeta ietvaru 2014., 2015. un 2016.gadam” un likumprojekta „Par valsts budžetu 2014.gadam” sagatavošanas un izskatīšanas procesā.VARAM, izpildot dotos uzdevumus, iesniedza Finanšu ministrijai un Pārresoru koordinācijas centram kā jauno politikas iniciatīvu administratīvās kapacitātes stiprināšanas pasākumam „Vides aizsardzības un reģionālās attīstības ministrijas jaunās telpas, Kronvalda bulvārī 6, Rīgā” (kods 21\_01\_A), kas netika atbalstīts Ministru kabinetā, izskatot 2014.- 2016.gada jaunās politikas iniciatīvas.Līdz ar to likumā „Grozījumi likumā „Par valsts budžetu 2012.gadam”” paredzētais papildu finansējums Finanšu ministrijai būvniecības pirmsprojekta izpētes un tehniskā projekta izstrādes izdevumu segšanai 296 389,60 latu (421 724,41 euro) apmērā līdz 2013.gada 15.decembrim netiks apgūts un attiecīgi saskaņā Finanšu ministrijas un VNĪ 2012.gada 28.novembrī noslēgtās Vienošanās par finansējuma piešķiršanu un izlietošanu ēkas Kronvalda bulvārī 6, Rīgā, (kadastra Nr.0100 010 0099) būvniecības pirmsprojekta izpētei un tehniskā projekta izstrādei nosacījumiem tiks atskaitīti valsts budžetā.Ņemot vērā augstāk minēto, un to, ka VARAM administratīvās ēkas Kronvalda bulvārī 6, Rīgā rekonstrukcijas tehniskā projekta izstrādes jautājums ir risināms kopā ar jautājumu par objekta būvniecības (rekonstrukcijas) darbiem, tas ir šī Ministru kabineta rīkojuma ietvaros, Ministru kabineta protokollēmuma Nr.46  27.punktā doto uzdevumu – Finanšu ministrijai (VNĪ) nodrošināt VARAM centrālā aparāta vienotās administratīvās ēkas Kronvalda bulvārī 6, Rīgā, būvniecības pirmsprojekta izpētes un tehniskā projekta izstrādes darbu pabeigšanu līdz 2013.gada 15.decembrim – nepieciešams atzīt par aktualitāti zaudējušu.Savukārt, lai izvērtētu optimālāko būvniecības darbu finansēšanas modeli, VNĪ veica būvniecības projekta īstenošanas ilgtermiņa ietekmes novērtējumu uz vispārējās valdības budžeta bilanci atbilstoši EKS’95 metodoloģijai un saskaņā ar Finanšu ministrijas sagatavotā un Valsts sekretāru 2013.gada 25.jūlija sanāksmē (prot. Nr.29 12.§, VSS-1432) izsludinātā informatīvā ziņojuma „Par priekšlikumiem turpmākai Valsts nekustamā īpašuma vienotas pārvaldīšanas un apsaimniekošanas koncepcijas īstenošanai” 4.4.sadaļā „Valsts nekustamo īpašumu attīstības projektu finansēšanas varianta izvēle” noteiktajiem principiem, izvērtēja iespējamos divus finansēšanas modeļus, t.i.:1. I finansēšanas modelis – kapitālieguldījumi tiek finansēti no VNĪ finanšu resursiem (ar tiem saprotot finanšu līdzekļus no saimnieciskās darbības gūtajiem ieņēmumiem un no brīvā tirgus finanšu instrumentiem) un iekļauti nomas maksā;
2. II finansēšanas modelis – kapitālieguldījumi tiek finansēti no valsts budžeta dotācijas, palielinot VNĪ pamatkapitālu.

Ņemot vērā būvniecības projekta īstenošanas ilgtermiņa ietekmes novērtējuma uz vispārējās valdības budžeta bilanci atbilstoši EKS’95 metodoloģijai secinājumus (skat. anotācijas pielikumā):* abi finansēšanas modeļi rada negatīvu ietekmi uz vispārējās valdības budžeta bilanci – galvenokārt kapitālieguldījumu veikšanas fāzē, t.i. 2014. - 2017.gadam, bet VNĪ kopējo kapitālieguldījumu apjoma prognoze, kas tika ņemta vērā, izstrādājot vidējā termiņa budžeta ietvara likumu 2014.-2016.gadam, netiek pārsniegta,
* būvniecības projekta īstenošana, izmantojot II finansēšanas modeli, rada īpaši negatīvu ietekmi uz VNĪ saimnieciskās darbības rādītājiem, 30 gadu laikā veidojot zaudējumus 7 057 847  latu (10 042 412 *euro*) apmērā,
* fiskālas ietekmes viedokļa izšķiroši nozīmīgas atšķirības abiem finansēšanas modeļiem nav konstatējamas,

un to, ka nekustamais īpašums Kronvalda bulvārī 6, Rīgā, ir ieguldīts VNĪ pamatkapitālā, būvniecības projekta finansēšanu nepieciešams īstenot VNĪ resursu ietvaros un nomas maksas apmērā ietverot kapitālieguldījumus, kas tiek segti nomas perioda laikā (20 gados).Līdz ar to, lai VNĪ nodrošinātu būvniecības projekta turpmāku īstenošanu atbilstoši I finansēšanas modeļa nosacījumiem, ir nepieciešams piešķirt papildu finansējumu VARAM no 2017.gada nomas maksas izdevumu segšanai VNĪ, bet nav nepieciešams piešķirt papildu valsts budžeta finansējumu Finanšu ministrijai 2014. – 2017.gadā, būvniecības projekta kapitālieguldījumu finansēšanai, ieguldot to VNĪ pamatkapitālā.Papildus tam jāatzīmē, ka vienlaikus tiks atbrīvotas divas administratīvās ēkas Vecrīgā (Peldu ielā 25, Pils ielā 17), kas ir labā tehniskā stāvoklī un ir pielāgojamas citām valsts iestāžu vajadzībām vai, ja tas nav nepieciešams, iznomājamas privātpersonām atbilstoši nekustamo īpašumu tirgus nosacījumiem vai atsavināmas, kas šajā situācijā dotu iespēju nākotnē plānot papildus finanšu līdzekļu ieņēmumus, tādējādi radot pozitīvu ietekmi uz vispārējās valdības budžeta bilanci atbilstoši EKS’95 metodoloģijai.Ņemot vērā iepriekš minēto, un to, ka būvniecības projekta īstenošanu ir nepieciešams turpināt secīgi un atbilstoši sagatavotajam būvniecības plānotajam aktivitāšu laika grafikam, ir nepieciešams pieņemt Ministru kabineta lēmumu par papildu valsts budžeta finansējuma piešķiršanu VARAM nomas maksas izdevumu segšanai VNĪ un pārcelšanās, ar informācijas tehnoloģijām saistīto un aprīkojuma un mēbeļu iegādes izdevumu segšanai, kā arī par komunālajiem pakalpojumu izdevumiem, kas saistīti ar minētā īpašuma lietošanu. |
| 3. | Saistītie politikas ietekmes novērtējumi un pētījumi | Ministru kabineta rīkojuma projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekta tiesiskā regulējuma mērķis ir nodrošināt finansējuma piešķiršanu VARAM nekustamā īpašuma Kronvalda bulvārī 6, Rīgā, nomas maksas izdevumu segšanai VNĪ un pārcelšanās, ar informācijas tehnoloģijām saistīto un aprīkojuma un mēbeļu iegādes izdevumu segšanai, kā arī par pakalpojumu izdevumiem, kas saistīti minētā īpašuma lietošanu (komunālajiem maksājumiem), ja tas būs nepieciešams, kā arī noteikt uzdevumus un to izpildes termiņus minētās ēkas rekonstrukcijas darbu veikšanai.Tā ietvaros Ministru kabineta rīkojuma projekta:1. **punktā** ir noteikts uzdevums VARAM, sagatavojot un iesniedzot Finanšu ministrijai priekšlikumus likumprojektam „Par vidēja termiņa budžeta ietvaru 2015., 2016. un 2017.gadam” un likumprojektam „Par valsts budžetu 2015.gadam”, paredzēt:
* ilgtermiņa saistības nekustamā īpašuma Kronvalda bulvārī 6, Rīgā, nomas maksas izdevumu segšanai VNĪ 2017.gadā un turpmākos 20 gadus;
* valsts pamatbudžeta bāzes izdevumus 2017.gadam, t.sk. izdevumus vienreizēju izdevumu segšanai (t.i. pārcelšanās, ar informācijas tehnoloģijām saistīto un aprīkojuma un mēbeļu iegādes izdevumi) un komunālo pakalpojumu izdevumu segšanai, kas saistīti ar minētā īpašuma lietošanu, ņemot vērā jau pašlaik šim mērķim plānoto finansējumu.
1. **punktā** ir noteikti uzdevumi Finanšu ministrijai (VNĪ):
* rekonstrukcijas izdevumus VARAM administratīvās ēkas izveidei nekustamajā īpašumā Kronvalda bulvārī 6, Rīgā, segt no VNĪ piesaistītajiem finanšu resursiem un pēc objekta nodošanas ekspluatācijā iekļaut nomas maksā 20 gadu periodā;
* nekustamā īpašuma Kronvalda bulvārī 6, Rīgā, rekonstrukcijas darbus pabeigt līdz 2017.gada 31.oktobrim, nosakot, ka plānotais nomas līguma sākuma termiņš ir 2017.gada 1.novembris;
* ja pēc tehniskā projekta izstrādes, pēc būvniecības līguma noslēgšanas vai būvniecības darbu laikā, būvniecības un citu pārvaldīšanas provizorisko izdevumu apmērs mainās, iesniegt VARAM informāciju par šā Ministru kabineta rīkojuma projekta 1.1.apakšpunktā minēto ilgtermiņa saistību precizēšanu;
* četru mēnešu laikā pēc rekonstrukcijas darbu pabeigšanas iesniegt VARAM informāciju par 1.punktā minēto ilgtermiņa saistību nekustamā īpašuma Kronvalda bulvārī 6, Rīgā, nomas maksas izdevumu segšanai VNĪ precizēšanu atbilstoši faktiskajiem būvniecības un citiem pārvaldīšanas izdevumiem.
1. **punktā** ir noteikts uzdevums VARAM iesniegt Ministru kabinetā rīkojuma projektu par 1.punktā minētā finansējuma precizēšanu.

Vēršam uzmanību, ka Ministru kabineta rīkojuma projekta 1.1.apakšpunktā noteiktās nomas maksas aprēķini ir provizoriski un sagatavoti atbilstoši Ministru kabineta 2010.gada 8.jūnija noteikumu Nr.515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” III nodaļā noteiktajiem principiem un aprēķināšanas metodikai un pēc objekta nodošanas ekspluatācijā ir precizējami atbilstoši VNĪ faktiskajiem pārvaldīšanas izdevumiem (Ministru kabineta 2011.gada 06.decembtra noteikumu Nr.934 „Noteikumi par valsts nekustamā īpašuma pārvaldīšanas principiem un kārtību” 4.punktā ir noteiktas nekustamā īpašuma pārvaldīšanas darbības). |
| 5. | Projekta izstrādē iesaistītās institūcijas | VARAM, Finanšu ministrija (VNĪ). |
| 6. | Iemesli, kādēļ netika nodrošināta sabiedrības līdzdalība | Ministru kabineta rīkojuma projekta izstrādē sabiedrības līdzdalība nebija nepieciešama, jo Ministru kabineta rīkojuma projektā ietvertie jautājumi tieši neietekmē sabiedrību. |
| 7. | Cita informācija | Nav. |
|  |  **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2013.gads | Turpmākie četri gadi (tūkst. latu) |
| 2014. | 2015. | 2016. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 289,4 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 289,4 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 289,4 | 0 | 0 | 0 | 0 |
| 2.1. valsts pamatbudžets | 289,4 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  |  | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | Detalizēta informācija par nekustamā īpašuma (nekustamā īpašuma kadastra Nr. 0100 010 0099) Kronvalda bulvārī 6, Rīgā, provizorisko rekonstrukcijas kapitālieguldījumu (sadalījumu pa gadiem), nomas maksas, pārcelšanās un darba vietu aprīkošanas izdevumu apmēru, kā arī par provizorisko laika grafiku, ietekmi uz valsts budžeta naudas plūsmu un ietekmi uz vispārējo valdības budžeta bilanci – anotācijas pielikumā. |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Cita informācija |  | Informācija par VARAM 2013.gadā plānoto bāzes finansējumu telpu nomai un uzturēšanai – 289,4 tūkst. latu (411,7 tūkts. *euro*) apmērā, kas arī attiecināms uz 2017.gadu ir detalizēti atspoguļots anotācijas pielikuma 13.tabulā.VARAM Ministru kabineta rīkojuma projekta īstenošanai 2017.gadā un turpmāk ik gadu būs nepieciešams papildu finansējums (skatīt. zemāk vai anotācijas pielikuma 14.tabulu).

| **Nr.****p.k.** | **Izdevumu pozīcija** | **LVL ar PVN** | **EUR ar PVN** |
| --- | --- | --- | --- |
| **2017.****gadam** | **2018.****gadam un** **turpmāka.** **gadiem** | **2017.****gadam** | **2018.****gadam un** **turpmāka.** **gadiem** |
| 1. | Nomas maksas palielinājums; | 98 472 | 590 827 | 140 113 | 840 672 |
| 2. | Pārcelšanās izdevumi; | 38 420 |  | 54 667 |  |
| 3. | Ar informācijas tehnoloģijām (IT) saistītie izdevumi; | 112 497 |  | 160 068 |  |
| 4. | Izdevumi aprīkojuma un mēbeļu iegādei; | 306 173 |  | 435 645 |  |
|  | **Kopā VB:** | **555 562** | **590 827** | **790 493** | **840 672** |

Ņemot vērā to, ka nomas maksas apmēri ir balstīti uz provizoriskiem aprēķiniem, t.sk. izdevumu komponente rekonstrukcijas darbu kapitālieguldījumi (K), apsaimniekošana u.c., Ministru kabineta rīkojumā projektā ir paredzēts sistēmisks uzdevums Finanšu ministrijai (VNĪ) un VARAM pēc objektīvu apstākļu iestāšanās, t.i. pēc būvniecības tehniskā projekta izstrādes, pēc būvniecības līguma noslēgšanas, būvniecības darbu laikā, kā arī pēc būvniecības darbu pabeigšanas, precizēt Ministru kabineta rīkojumā projektā paredzētos finanšu apmērus atbilstoši VNĪ faktiskajiem būvniecības un citiem pārvaldīšanas izdevumiem. |
|  | **VII. Tiesību akta projekta izpildes nodrošināšana un tās ietekme uz institūcijām** |
| 1. |  Projekta izpildē iesaistītās institūcijas | VARAM, Finanšu ministrija (VNĪ). |
| 2. |  Projekta izpildes ietekme uz pārvaldes funkcijām | Ministru kabineta rīkojuma projekts šo jomu neskar. |
| 3. |  Projekta izpildes ietekme uz pārvaldes institucionālo struktūru.Jaunu institūciju izveide | Ministru kabineta rīkojuma projekts šo jomu neskar. |
| 4. |  Projekta izpildes ietekme uz pārvaldes institucionālo struktūru.Esošu institūciju likvidācija | Ministru kabineta rīkojuma projekts šo jomu neskar. |
| 5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Ministru kabineta rīkojuma projekts šo jomu neskar. |
| 6. |  Cita informācija |  Nav. |

Anotācijas II, IV, V un VI sadaļa – Ministru kabineta rīkojuma projekts šīs jomas neskar.

Vides aizsardzības un reģionālās attīstības ministrs E.Cilinskis

03.02.2014 12:44

2575

I.Āboliņa

67026465, ilze.abolina@varam.gov.lv